als_Latn dik_Latn sag_Latn
Një ish-modele, fytyra e së cilës është deformuar pas një aksidenti të tmerrshëm shkaktuar nga një shofer i dehur, shpreson të buzëqeshë sërish pasi ka kaluar gjashtë vite në vetmi duke i shmangur njerëzit e tjerë.
30-vjeçarja Sandra Lingle nga Charleston në Karolinën e Jugut në SHBA, ishte me fat që i mbijetoi aksidentittë tmerrshëm që i dha fund edhe ëndrrës së saj për të kaluar një karrierë si modele.
Zemra e saj pushoi së rrahuri për pak dy herë, u lidh me aparatura mbështetëse për jetën ndërsa koka iu ënjt deri në masën e një topi basketbolli pas plagëve të marra në aksident.
Pavarësisht se e reja nuk është dorëzuar për asnjë moment, problemet për të nuk kanë fund. Një infeksionin në gojë rrezikon ta lërë pa dhëmbë brenda tre vitesh, sipas mjekëve.
“Daily Mail” tha se Sandra kishte kaluar tre muaj në spital pas aksidentit dhe se ka kryer 30 ndërhyrje për të riparuar dëmet në fytyrë.
Pavarësisht përpjekjeve të mjekëve, ish-modelja nuk dilte jashtë pa e fshehur fytyrën pas flokëve të gjatë dhe syzeve të mëdha të diellit.
Megjithë dëmet e pariparueshme, Sandra e ka falur shoferin e dehur 18-vjeçar që e përplasi duke ia ndryshuar jetën përgjithmonë.
“Ai tani është në ushtri, është i martuar dhe ka një fëmijë”, tha ajo. 30-vjeçarja tani po mbledh para për të kryer ndërhyrjet kirurgjikale që mund t’i shpëtojnë dhëmbët.
Asaj i duhen të paktën 8 000 dollarë për të fituar më shumë vetëbesim dhe për të dalë më e shpenguar në publik.
“Kur qesh unë kurrë nuk i shfaq dhëmbët. Kam mësuar të pozoj në një kënd të caktuar ku fsheh gjithçka. Nëse do të kisha një buzëqeshje të bukur ndjej se mund t’i përballoja më lehtë problemet e tjera me paraqitjen”, tha ajo./tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn